title: Substantivos incontables en aragonés
text: Os substantivos incontables en aragonés sirven pa dicir substancias, sistemas materials u entidatz abstractas que no se pueden contar. Os substantivos incontables no admiten l'uso d'os numerals cardinals u os indefinius plurals sin cambiar o suyo significau, bi-habendo adchectivos indefinius invariables que acompanyan especialment a estos substantivos (brenca y mica por eixemplo).
  
  Un substantivo incontable que se gose designar en singular puet admitir o morfema de numero gramatical plural y significar-ie en plural "tipo de", "subclase de", "variedat de":: vins, pallas, lanas, pans, fierros, vimbres.
  
  Os sustantivos contables pueden presentar un numero d'o tipo singularia tantum u pluralia tantum.
  
  Substantivos incontables de tipo singularia tantum 
  Son eixemplos de substantivos incontables d'o tipo singularia tantum: 
  Chent.
  Fiemo.
  Fierro.
  Fredo.
  Goyo.
  Hierba.
  Lana.
  Lenya.
  Palla.
  Pan.
  Sal.
  Vimbre.
  Vin.
  
  Substantivos incontables de tipo pluralia tantum 
  Os substantivos incontables pueden estar de tipo pluralia tantum por diferents razons. Puet estar que sigan maniaus en grans quantidatz y nombrar-los leva implicito una ideya de pluralidat. Atra razón puet estar que sigan formaus por unidatz simetricas que no sigan deseparables. A vegadas fan part de locucions adverbials.
  
  Grans quantidatz 
  Baldiestos.
  Diners.
  Espinaques / Espinacs / espinais.
  Perras.
  Sarradizos.
  Sarrons.
  
  Unidatz simetricas 
  Abarcas.
  Almugas.
  Archas.
  Valons.
  Castanyetas.
  Correis.
  Espuertas.
  Estanazas.
  Estiseras/Estixeras.
  Estreudes.
  Garfis.
  Golas.
  Pantalons.
  Picons.
  Pulgaretas.
  
  Locucions adverbials 
  A bocadients.
  A esgalapatons.
  A espentons.
  A pasteras.
  A patacs.
  A trucs.
  A vegadas.
  De morros.
  De reculas.
  En carcanyetas.
  
  Diferencias semanticas 
  
  Bi ha palabras que presentan una variant contable u un atra d'incontable con un significau liucherament diferent:
  Peix mencionau como alimento ye incontable y un peix descrito como un organismo ye contable. 
  Boira como boira baixa ye incontable y como nuble admite o plural  y ye contable.
  Fierro como substancia ye incontable, pero si se diz ixe fierro referindo-se a un obchecto de fierro que se vei ye contable.
  
  Referencias 
  
  Morfolochía de l'aragonés